***Výbor***

 ***Národnej rady Slovenskej republiky***

***pre pôdohospodárstvo a životné prostredie***

 25. schôdza výboru

 CRD: 1598/2017

**114**

**U z n e s e n i e**

**Výboru Národnej rady Slovenskej republiky**

**pre pôdohospodárstvo a životné prostredie**

**z 28. septembra 2017**

k vládnemu návrhu zákona, ktorým sa mení a dopĺňa zákon č. 106/2004 Z. z. o spotrebnej dani z tabakových výrobkov v znení neskorších predpisov (tlač 653)

 **Výbor Národnej rady Slovenskej republiky**

 **pre pôdohospodárstvo a životné prostredie**

 **A. s ú h l a s í**

s vládnym návrhom zákona, ktorým sa mení a dopĺňa zákon č. 106/2004 Z. z. o spotrebnej dani z tabakových výrobkov v znení neskorších predpisov (tlač 653)s týmito pripomienkami:

**K čl. I, 5. bodu**

V čl. I, 5. bode (§ 9 ods. 3) sa za slová „Kontrolné známky“ vkladá slovo „určené“.

Pozmeňujúci návrh zjednocuje pojmy použité v návrhu zákona s pojmami v jeho platnom znení (napr. § 9 ods. 3 a 4).

**K čl. I, 7. bodu**

V čl. I, 7. bode (§ 9 ods. 7) sa slová „znak pre platnosť novej sadzby dane“ nahrádzajú slovami „znak pre platnosť novej sadzby spotrebnej dane“ a slová „znak pre platnosť sadzby dane“ sa nahrádzajú slovami „znak pre platnosť sadzby spotrebnej dane“.

Pozmeňujúci návrh zosúlaďuje pojmy použité v návrhu zákona s pojmami v jeho platnom znení (napr. § 9 ods. 4, § 9b ods. 5).

**K čl. I, 11. bodu**

V čl. I, 11. bode (§ 9 ods. 15) sa za slová „označil“, „označené“ a „označila“ vkladajú slová „kontrolnou známkou“.

Pozmeňujúci návrh harmonizuje pojmy použité v návrhu zákona s pojmami v jeho platnom znení (napr. § 5 ods. 8, § 9 ods. 2 a 5).

**K čl. I, 11. bodu**

V čl. I, 11. bode [§ 9 ods. 16 písm. b)] sa slová „znak pre sadzbu dane na kontrolnej známke“ nahrádzajú slovami „znak pre platnosť sadzby spotrebnej dane uvedený na kontrolnej známke“.

Pozmeňujúci návrh zosúlaďuje pojmy použité v návrhu zákona s pojmami v jeho platnom znení (napr. § 9 ods. 3 a 4, § 9b ods. 5).

**K čl. I, 33. bodu**

V čl. I, 33. bode (§ 20a ods. 1) sa za slovo „vymáhanie“ vkladá slovo „dane“ a slová „od zábezpeky úplne“ nahrádzajú slovami „od zábezpeky na daň úplne“.

Pozmeňujúci návrh spresňuje navrhované znenie.

**K čl. I, 33. bodu**

V čl. I, 37. bode (§ 23 ods. 9 úvodnej vete) sa slová „súčet prijatého množstva“ nahrádzajú slovami „celkové množstvo prijatých“.

Pozmeňujúci návrh precizuje citované ustanovenie.

**K čl. I, 38. bodu**

V čl. I, 38. bode (§ 23 ods. 11 poslednej vete) sa slovo „o zníženie zábezpeky“ nahrádza slovami „o zníženie zloženej zábezpeky na daň“, slová „zloženej zábezpeky“ sa nahrádzajú slovami „zloženej zábezpeky na daň“ a slová „maximálne však do výšky“ sa nahrádzajú slovami „najviac však do výšky“.

Pozmeňujúci návrh štylisticky koriguje citované ustanovenie v zmysle platného znenia zákona (napr. § 9b ods. 6).

**K čl. I, 61. bodu**

V čl. I, 61. bode (§ 44w ods. 1 a 2) sa slová „k 31. decembru 2017“ nahrádzajú slovami „do 31. decembra 2017“.

Pozmeňujúci návrh precizuje znenie prechodného ustanovenia.

**K čl. I, 61. bodu**

V čl. I, 61. bode [§ 44x ods. 3 písm. f)] sa slová „nebol právoplatne odsúdený“ nahrádzajú slovami „nebola právoplatne odsúdená“ a slovo „žiadateľa“ sa nahrádza slovami „tejto osoby“.

Pozmeňujúci návrh gramatickej povahy zosúlaďuje znenie citovaného ustanovenia s jeho úvodnou vetu.

**K čl. I, 61. bodu**

V čl. I, 61. bode [§ 44x ods. 3 písm. g)] sa slová „na neho“ nahrádzajú slovami „na ňu“.

Pozmeňujúci návrh gramatickej povahy zosúlaďuje znenie citovaného ustanovenia s jeho úvodnou vetu.

**K čl. I, 61. bodu**

V čl. I, 61. bode, nadpise § 44y sa slovo „ustanovenia“ nahrádza slovom „ustanovenie“.

Pozmeňujúci návrh gramatickej povahy.

 **B. o d p o r ú č a**

 **Národnej rade Slovenskej republiky**

vládny návrh zákona, ktorým sa mení a dopĺňa zákon č. 106/2004 Z. z. o spotrebnej dani z tabakových výrobkov v znení neskorších predpisov (tlač 653) **schváliť s pripomienkami;**

 **C. u k l a d á**

 **predsedovi výboru**

oznámiť stanovisko výboru k uvedenému vládnemu návrhu zákona predsedovi Výboru Národnej rady Slovenskej republiky pre financie a rozpočet.

Vladimír **Matejička** Peter **A n t a l**

overovateľ výboru predseda výboru